open-index/open-wikipedia-markdown huggingface dataset:
Inger Berggren

**Inger Margareta Berggren** (1934 m. vasario 23 d. – 2019 m. liepos 19 d.) – švedų dainininkė ir aktorė. Dainininkės karjerą pradėjo dainuodama Thore Swanerud orkestre, vėliau ir su Thore Ehrling, Simon Brehm ir Göte Wilhelmsson. Didžiausiais hitais tapo dainos „Sol och vår“ ir „Elisabeth serenad“, išleistos 1962 m.

Berggren atstovavo Švedijai Liuksemburge vykusiame 1962 m. Eurovizijos dainų konkurse su daina „Sol och vår“, kuri užėmė septintą vietą.

## Filmografija
* 1973 – *Anderssonskans Kalle i busform*
* 1984 – *Sömnen*

## Išnašos

## Nuorodos

* Inger Berggren IMDb svetainėje

|-
Butch Moore

**Butch Moore** (tikrasis vardas *James Augustine Moore*; 1938 m. sausio 10 d. Dubline – 2001 m. balandžio 3 d.) buvo populiarus airių dainininkas.

Butch Moore tapo žinomas, kai laimėjo šalies nacionalinį dainų konkursą ir gavo teisę atstovauti Airijai 1965 m. Eurovizijoje Neapolyje su daina „Walking the Streets in the Rain“. Daina pasiekė pirmą vietą Irish Singles Chart topuose.

1970 metais Moore emigravo į JAV, kur jis praleido paskutinius 31 savo gyvenimo metus. Mirė 2001 metais nuo širdies priepuolio.

## Nuorodos
* Butch Moore svetainėje *[[Internet Movie Database]]*

|-
ECOLINES

**ECOLINES** – tarptautinių pervežimų bendrovė, kuri specializuojasi pervežti keleivius Pabaltyje, Vidurio bei Rytų Europos regionuose. ECOLINES bendradarbiauja su vietiniais šalių pervežėjais, tokiais kaip RAB *Norma-A* (Latvija), OOO *AMRON* (Rusija), TOV *Ukrainiski linii* (Ukraina) ir kitais.

ECOLINES į tarptautinių maršrutų vežėjų rinką atėjo 1993 m. ir nuo to laiko ši įmonė yra pirmoji keleivių pervežimo įmonė Baltijos šalyse, kuri operatyviai įvaldė daugiafunkcinę transporto sistemą.

Kasdien ECOLINES organizuoja keliones į 20 šalių ir 205 miestus. Per metus su ECOLINES autobusais keliauja per 50 000 keleivių iš įvairiausių miestų.

## Istorija
RAB *Norma-A* įkurta 1993 metais. Pirmasis šios įmonės reguliarus maršrutas buvo vykdomas iš Maskvos į Kijevą. 2003 m. ECOLINES prasiplėtė ir pradėjo kursuoti Vidurio Europos kryptimi: apimant didžiąją dalį Vokietijos, Beneliukso miestų, bei užsukdami į Didžiąją Britaniją.

## Maršrutai
ECOLINES šiandien siūlo visą tinklą maršrutų Pabaltyjo valstybėse bei keliones į Europos vakarinę bei rytinę dalį. Ilgiausias kelionės maršrutas šiuo metu apima 8 valstybes, kurios galutinė stotelė yra Sofijos miestas Bulgarijoje.

ECOLINES maršrutai išsidėstę 20 šalių:

* Austrija
* Baltarusija
* Belgija
* Bulgarija
* Čekija
* Danija
* Estija
* Graikija
* Jungtinė Karalystė
* Latvija
* Lenkija
* Lietuva
* Nyderlandai
* Prancūzija
* Rusija
* Slovakija
* Šveicarija
* Vengrija
* Vokietija
* Ukraina

## ECOLINES autobusų bilietai
Autobusų bilietus galima įsigyti visose ECOLINES biuruose bei kelionių agentūrose, kurias galite rasti visose šalyse, per kurias driekiasi ECOLINES maršrutai. Taip pat bilietus galima įsigyti internetu oficialiame ECOLINES puslapyje *ecolines.net*. Keleiviai, pirkdami bilietus agentūrose bei ECOLINES atstovybėse ar internetu, turi galimybę dalyvauti Bonus programoje. Bilietai parduodami ir autobuse, tačiau tik tokiu atveju, jei yra laisvų vietų. Autobusuose keleivius aptarnauja palydovės.

## Autobusai
Kompanijos autobusų parką sudaro daugiau nei 200 Neoplan markės autobusų, kurie aptarnauja visus galimus maršrutus.

## Paslaugos autobuse
Maršrutai, kurie yra ilgesni nei 350 km, yra aptarnaujami stiuardesių.

Maršrutuose iš Šengeno valstybių į Rusiją, Ukrainą ir Baltarusiją, autobuso palydovės prisiima atsakomybę už migracijos korteles ir šių blankų užpildymą. Autobuso palydovės taip pat koordinuoja pasienio patikrinimus ir užtikrina saugų keleivių sugrįžimą į savo vietas. Kelionės metu kas 4 arba 4,5 valandos organizuojami techniniai sustojimai. Pertrauka daroma tokiu atveju, kai nepažeidžiamos vairavimo taisyklės ir negresia joks pavojus keleivių ir jų bagažo saugumui.

## SMS paslaugos
ECOLINES SMS paslaugos teikiamos dviem atvejais: informuoti keleivius autobuso vėlavimo atveju arba keleiviams norint SMS pranešimu atšaukti kelionę.

## Šaltiniai

## Nuorodos
* „ECOLINES“ oficialus tinklapis
Leinas

**Leinas** () – subkaralystė, priklausiusi nuo Gvinedo. Įkurta 540 metais.

540 metais Einionas Frenchinas, antrasis Ovaino Baltadančio sūnus, sugebėjo įtikint savo pusbrolį Mailguną atiduoti jam Leino pusiasalį, kur anksčiau buvo kita subkaralystė, Aflogionas. Einionas valdė iki mirties. Jis mirė 560 metais ir Leinas vėl tapo Gvinedo dalimi.

## Literatūra
* D. T. Davies (gol.), *Hanes Eglwysi a Phlwyfi Lleyn* (Pwllheli, 1910).
* Ioan Mai Evans, *Gwlad Llŷn* (Llyfrau’r Dryw, Llandybie, 1968)
* Bedwyr Lewis Jones, *Blas ar Iaith Llŷn ac Eifionydd* (Llanrwst, 1987)
* Gruffudd Parry, *Crwydro Llŷn ac Eifionydd* (Llyfrau’r Dryw, Llandybie, 1960)
Šeiko šokio teatras

**„Šeiko šokio teatras“** – Klaipėdos menininkų grupės „Žuvies akis“ įsteigtas šokio teatras. Teatro kūrėjų branduolį sudaro choreografė Agnija Sarulienė, šokėjai ir choreografai Petras Lisauskas, Darius Berulis, Aušra Krasauskaitė, Inga Kuznecova ir Dovilė Binkauskaitė. Šokio teatro repertuaras formuojamas asociacijos „Žuvies akis“ kūrybinės veiklos pagrindu. Tikslai – profesionaliai dirbant įtvirtinti šiuolaikinį šokį Klaipėdoje. Teatras gastroliuoja užsienyje.

## Istorija
2009 m. „Memelio mieste“ pradėjo veikti „Žuvies akies“ šokio studija. Siekdama populiarinti šiuolaikinio šokio žanrą, kartu su kitais menininkų grupės „Žuvies akis“ nariais 2013 metais Agnija Sarulienė įsteigė šokio teatrą „PADI DAPI Fish“. Teatrui 2013 metų vasario mėnesį Kultūros ministro įsakymu oficialiai suteiktas teatro statusas. Lietuvos publikai naujas šokio teatro pristatymas surengtas „Menų spaustuvės“ (Vilniuje) kiemelyje per tarptautinio festivalio „Naujasis Baltijos šokis“ programą, „Žuvies akiai” minint 10 metų veiklos sukaktį.

2012 m. Auksiniam scenos kryžiui už šokio meną buvo nominuoti Agnija Šeiko ir Petras Lisauskas, atitinkamai už choreografiją ir vaidmenį A. Šeiko šokio spektaklyje „Aikštelėje laisvų vietų nėra“ („Žuvies akis“, atlikėjai Petras Lisauskas ir Darius Berulis). Apdovanojimą laimėjo Agnija Šeiko.

2014 m. teatras dalyvavo Šiuolaikinio šokio festivalyje „Bičių sąskrydis ’6“.

2015 m.  už „PADI DAPI Fish“ šiuolaikinio šokio ir garso spektaklio-ekskursijos "Keliaujančios bažnyčios. Klaipėda / Mėmelis" režisūrą bei choreografiją pelnytas Boriso Dauguviečio auskaras, įteiktas Agnijai Sarulienei.

2018 m. šokio teatras "PADI DAPI fish" pakeitė pavadinimą į "Šeiko šokio teatras".

## Spektakliai
* „Aikštelėje laisvų vietų nėra“
* Aušros Krasauskaitės šokio spektaklis „Akvariumai“
* alegoriškas spektaklis vaikams „Baltoji lopšinė“ apie tai, kad emigrantų vaikai lieka augti su seneliais, šeimos praranda ryšį ir nusistovėjusią tvarką. Spektaklyje kalbama jautria tema, kai vaiko brangiausias žmogus – mama – išvyksta, o pats jis lieka gyventi su močiute. Remiamasi terapinėmis pasakomis, svarbias vidines vaiko problemas parodant per žaislus.
* Šokio spektaklis vaikams „Apkabinsiu Tave“
* Šokio spektaklis – duetas „Ir viskas klojosi kuo puikiausiai“

## Šaltiniai

## Nuorodos

* Teatro internetinė svetainė
Rudeninė snaudalė

**Rudeninė Snaudalė** (*Leontodon autumnalis*) – astrinių (*Asteraceae*) šeimos snaudalių (*Leontodon*) genties žolinis augalas. Natūraliai paplitęs Eurazijoje, nuo Europos rytų iki vakarų Sibiro, ir introdukuotas Šiaurės Amerikoje. Lietuvoje labai dažnas.

## Ekologija

Auga pievose, ganyklose, dirvonuose, pūdymuose, pamiškėse, miško aikštelėse, krūmuose, pakelėse, pasitaiko pasėliuose. Ganyklose rudeninė snaudalė laikoma nebloga pašarine žole, pievose ir pasėliuose yra piktžolė.

## Biologija
Tai daugiametis, 15-20 cm aukščio žolinis augalas. Turi trumpą šakniastiebį. Stiebas kylantis arba status, dažniausiai šakotas, plikas, belapis arba su mažais lapeliais. lapai prie stiebo pamato skroteliniai, siaurai lancetiški, plunksniškai skiautėti arba dantyti, retai beveik lygiakraščiai, pliki, susiaurėję į sparnuotus lapkočius.

Žydi liepos-spalio mėnesiais. Graižai vidutinio didumo, iki 2 cm skersmens, ant ilgų žiedynkočių. Graižkočiai į viršų storėjantys, su keletu žvynlapių. Skraistė voratinkliškai plaukuota. Visi žiedai graiže liežuviški, geltoni, jū viršūnė penkiadantė, apatinė dalis rausvai dryžuota. kuokeliai penki. Vaisiai – lukštavaisis. Lukštavaisis mažas, 3-5 mm ilgio, rudas, su skersinėmis raukšlėmis. Skristukas iš 2 eilių plunksniškų šerelių, prie lukštavaisių stipriai prisitvirtinęs. Vaisius bręsta rugpjūčio-lapkričio mėnesiais. Sėklos rudos, blizgančios, gali gana toli nuskristi.


Leontodon autumnalis detail.jpeg|Žiedas
Scorzoneroides autumnalis (Schuppenleuenzahn) IMG 29286.JPG|Apatinė žiedo dalis
Scorzoneroides autumnalis (Schuppenleuenzahn) IMG 29882.JPG|Sėklos


## Nuorodos
* Rudeninės snaudalės mokslinis lotynų kalba pavadinimas ir sinonimai per theplantlist.org  (anglų k.)''
* Leontodon autumnalis Nature Gate (anglų k.)

## Literatūra

* Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 152 p.
Catherine Ferry

**Catherine Ferry** (g. 1953 m. liepos 1 d.) – prancūzų dainininkė. 1976 metais Catherine atstovavo Prancūzijai Eurovizijos dainų konkurse su daina „Un, Deux, Trois“ (dainos autoriai – Tony Rallo ir Jean Paul Cara). Finale užėmė antrąją vietą.

1977 m. dalyvavo „Yamaha“ festivalyje, vykusiame Japonijoje. 1984 metais atlikėja išleido albumą „Vivre avec la musique“.

## Diskografija

### Albumai
* 1977: *Catherine Ferry*
* 1984: *Vivre avec la musique*

### Singlai
* 1975: *Julia mon cœur* – *Chanson pour toi*
* 1976: *1, 2, 3* – *Petit Jean*
* 1976: *Ma chanson d’amour* – *Petit Jean*
* 1977: *Mélodie bleue* – *Une histoire d’amour*
* 1977: *J’ai laissé le bon temps rouler* – *Pour tous ceux qui s’aiment*
* 1978: *J’imagine* – *Le chanteur anglais*
* 1979: *Dis goodbye à ton goodboy* – *Baxter*
* 1980: *Tu es mon ennemi* – *Maman vit avec les animaux*
* 1982: *Bonjour Bonjour* – *Il est en retard*
* 1983: *Grandis pas* – *Pourquoi pas*
* 1983: *Vivre avec la musique* – *Un homme tout perdu*
* 1983: *Prends tout ce qu’on te donne* – *Raté *
* 1986: *Tréma* – *Quelqu’un quelque part* – *Ce matin *
* 1989: *Manille* – *Rendez-vous*

## Nuorodos

* Diskografija svetainėje *encyclopedisque.fr*

|-
Vukašin Brajić

**Vukašin Brajić** (; g. 1984 m. vasario 9 d.) – bosnių-serbų roko dainininkas, kuris išgarsėjo po dalyvavimo muzikos konkurse „Operacija trijumf“, kuriame užėmė antrąją vietą.

Jis atstovavo Bosnijai ir Hercegovinai 2010 m. Eurovizijos dainų konkurse, vykusiame Osle, Norvegijoje, su daina „Thunder and Lightning“ ().

## Diskografija

### Singlai
* 2010: Thunder and Lightning / Munja i grom
* 2010: Od svega umoran (su AlogiA)

## Išnašos


## Nuorodos

* Oficiali svetainė

|-
Paprastasis debesylas

**Paprastasis debesylas**, arba **pakrantinis debesylas** (*Inula britannica*) – astrinių (*Asteraceae*) šeimos debesylų (*Inula*) genties žolinis augalas. Dar žinomas kaip **debesyla dantvyra**.

## Ekologija
Augalas apyretis visoje Lietuvoje. Auga drėgnose pievose, kirtavietėse, upių ir upelių krantuose.

Lietuvoje auga dvi ryškios ekologinės formos: viena labiau mėgsta drėgmę ir pavėsį, platesniais lapais, antra – saulėtesnes ir sausesnes vietas, siauresniais lapais ir mažiau graižų.

## Biologija

Tai daugiametis su cilindriniu šakniastiebiu, 10-65 cm aukščio žolinis augalas. Stiebas status, briaunotas, viršutinė dalis šakota, apaugęs liaukiniais ir paprastais gauruotais plaukeliais. Lapai pražanginiai, ištisiniai, lygiakraščiai arba kiek dantyti, 3-7 cm ilgio ir 0,5-1 cm pločio, apatinė pusė švelni, viršutinė šiurkšti. Iš lapų pažastų kyšo sutrumpėję ūgliai.

Žydi liepos-rugsėjo mėnesiais. Žiedynas – 2-4 cm skersmens graižas. Skraistė pusrutuliška, gauruota. Žiedynsostis skylėtas, plikas, truputį iškilas. Kraštiniai žiedai liežuviški, tridančiai, geltoni, piesteliniai. Viduriniai žiedai vamzdiški, dvilyčiai. Vaisius – lukštavaisis. Lukštavaisis cilindriškas, link pagrindo siaurėjantis, šviesiai rudas, apaugęs trumpais plaukeliais, viršūnėje baltas ar gelsvas skristukas. Vaisius iki lapkričio išnešioja vėjas.

## Naudojimas
Paprastasis debesylas naudojamas kinų žolininkystėje kaip atsikosėjimą veikiantis vaistas, ypač veiksmingas prieš susikaupusius krūtinėje skreplius. Naudojami žiedai ir lapai. Žiedai naudojami kaip antibakterinis, tulžies išsiskyrimą skatinantis, vidurius laisvinantis, nuo vidurių pūtimo, organizmą valantis preparatas, diuretikas.

## Nuorodos
* Paprastojo debesylo mokslinis lotynų kalba pavadinimas ir sinonimai per theplantlist.org  (anglų k.)''
* Inula britannica Plants for a future  (anglų k.)

## Literatūra

* Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 120 p.
* Enciklopedinė miško knyga, Gediminas Isokas, Vilnius, Mintis, 2001, 296 p. ISBN 5-417-00831-1
Žuvies akis

**Žuvies akis** – Klaipėdos menininkų grupė. Jos veikla apima įvairius meno projektus, pradedant nuo ledo skulptūrų iki įvairių akcijų. Grupė buria jaunuosius menininkus, padeda jiems integruotis į kultūrinį miesto ir šalies gyvenimą, inicijuoja ir įgyvendina įvairius kultūrinius ir meno bei tarptautinio bendradarbiavimo projektus, aktyvina Uostamiesčio meninį gyvenimą.

Menininkų grupės „Žuvies akis“ vadovė Agnija Sarulienė.

## Veikla
Grupė „Žuvies akis“ susikūrė 2002 metais. Savo veiklą pradėjo nuo vizualinių projektų. Kiekvienais metais organizuoja tarptautinį šiuolaikinių menų festivalį „PLArTFORMA“, kurio misija – suvienyti skirtingų meno žanrų kūrėjus bei skirtingų regionų ir valstybių meninę patirtį bei saviraišką. „Plartforma“ Klaipėdos miesto savivaldybės buvo pripažintas reprezentaciniu miesto festivaliu.

Menininkų grupė „Žuvies akis“, minėdama 10 metų veiklos jubiliejų, Lietuvos publikai pristatė naują šokio teatrą „PADI DAPI Fish“.

„Žuvies akies“ šokio studijoje vedami užsiėmimai vaikams ir jaunimui.

## Nariai
* Agnija Sarulienė (g. 1977 m.) – Lietuvos šokėja, šokio pedagogė, edukatorė ir choreografė, šiuolaikinio šokio kūrėja, festivalių rengėja, VšĮ Šokio teatro „PADI DAPI Fish" direktorė, Klaipėdos universiteto (KU) Menų fakulteto (MF) Choreografijos katedros lektorė, Suomijos Turku meno akademijos dėstytoja, šokio kompozicijos ir choreografijos specialistė, Auksinio scenos kryžiaus laureatė
* Petras Lisauskas (g. 1981 m.) – Lietuvos šokėjas, aktorius, choreografas, šiuolaikinio šokio kūrėjas bei režisierius, VšĮ Šokio teatro „PADI DAPI Fish“ narys, Lietuvos kino apdovanojimo „Sidabrinė gervė“ ir Kultūros ministerijos Jaunojo kūrėjo premijos laureatas, Auksinio scenos kryžiaus nominantas (2012, 2013 m.).
* kt.

## Šaltiniai

## Nuorodos
* „Žuvies akies“ puslapis (Facebook)
Alice Babs

**Alice Babs** (tikrasis vardas – *Hildur Alice Nilson*; 1924 m. sausio 26 d. – 2014 m. vasario 11 d.) – švedų aktorė ir dainininkė. Nors ji atliko daug muzikos žanrų dainų, tarptautiniu mastu geriausiai tapo žinoma kaip džiazo dainininkė.

1958 metais pasirinkta atstovauti Švedijai „Eurovizijos“ dainų konkurse. Su daina „Lilla Stjärna“ užėmė 4 vietą.

## Filmografija
* *Blixt och dunder* (1938)
* *Swing it, magistern!* (1940)
* *Magistrarna på sommarlov* (1941)
* *Sjung och le* (1941) (trumpametražis filmas)
* *Vårat gäng* (1942)
* *En trallande jänta* (1942)
* *Örnungar* (1944)
* *Skådetennis* (1945) (trumpametražis filmas)
* *Sången om Stockholm* (1947)
* *Drömsemestern* (1952)
* *Kungen av Dalarna* (1953)
* *Resan till dej* (1953)
* *Sommarflickan* (1955)
* *Swing it, fröken* (1956)
* *Musik ombord* (1958)
* *Det svänger på slottet* (1959)

## Nuorodos

* Alice Babs IMDB svetainėje

|-
Snaudalinė džiugūnė

**Snaudalinė džiugūnė** (*Hypochaeris radicata*) – astrinių (*Asteraceae*) šeimos džiugūnių (*Hipochaeris*) genties augalas. Natūraliai paplitusi Europoje, introdukuota Amerikoje, Japonijoje, Australijoje, Naujojoje Zelandijoje, kur yra invazinė rūšis.

## Ekologija

Auga miško pievelėse, pakelėse, ganyklose, dirvonuose. Mėgsta nekalkingą dirvožemį. Viena pirmųjų pradeda augti nusausintuose durpynuose. Kartais laukuose auga kaip piktžolė.

Snaudalinė džiugūnė yra drugių lervų maisto šaltinis.

## Biologija
Tai daugiametis žolinis augalas su pieniškomis sultimis. Šaknys tvirtos, viena trumpa liemeninė ir daug storų šalutinių. Stiebas vienas arba keli, status, 20-70 cm aukščio, šakotas. Lapai pamatiniai, skroteliniai, kartais stiebo viršutinėje dalyje yra žvynlapiai, bekočiai, ilgi, bukomis viršūnėmis, plunksniški arba dantyti. Turi šiuškčius plaukelius, apatinė pusė melsvos spalvos.

Žydi liepos-rugsėjo mėnesiais. Graižai 2-3 cm ilgio, pavieniai and ilgų žiedynkočių. Skraistė iš čerpiškai išsidėsčiusių lancetiškų skraistlapių. Visi žiedai liežuviški, auksinės geltonos spalvos, su penkiadantėm viršūnėm. Kraštinių žiedų apatinė pusė melsvai pilka arba rausva. Vaisiai raudonai rudi, yliški, ilgu snapeliu. Jo viršūnėje skristukas iš dviejų eilių baltų arba gelsvų plunksniškų plaukelių.

## Naudojimas
Liaudies medicinoje vartojami žiedai ir lapai. Naudojama prieš virškinimo ir kepenų sutrikimus, poveikis panašus į kiaulpienių, tik silpnesnis.

Visos augalo dalys valgomos, dažniausiai naudojami lapai ir šaknys. Lapai gali būti valgomi žali, verdami arba dedami į salotas. Šaknys gali būti susmulkintos, paskrudintos, sumaltos ir naudojamos kaip kavos pakaitalas.


Starr 080317-3634 Hypochoeris radicata.jpg|Lapai
Ferkelkraut Hypochaeris Radicata Top.jpg|Žiedas
Starr 080327-3871 Hypochoeris radicata.jpg|Sėklos
Hypochaeris radicata20080621w.JPG|Augavietė Prancūzijoje


## Nuorodos
* Snaudalinės džiugūnės mokslinis lotynų kalba pavadinimas ir sinonimai per theplantlist.org  (anglų k.)''
* Kaip atpažinti ir valgyti snaudalinę džiugūnę  (video anglų k.)

## Literatūra

* Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 150 p.
Vilniaus Gintaro stadionas

**Vilniaus „Gintaro“ stadionas** (arba ***Vingio parko stadionas***, iki nepriklausomybės ***Darbo rezervų stadionas***) – lengvosios atletikos ir futbolo stadionas Vilniuje, Vingio parke.  Šalia yra Vingio regbio stadionas. Treniruojasi lengvaatlečiai, FK Žalgiris.

1992 m. stadione vyko Lietuvos futbolo taurės finalas.

## Istorija

1954 m. Vingio parke pastatytas „Darbo rezervų“ stadionas, nors kai kur įrengimo metai nurodomi 1960 m. Maždaug iki 1988 m. vadinosi „Darbo rezervų“ sporto draugijos stadionu.

2002 m. stadionas priklausė Vilniaus „Geležiniam vilkui“, dabar priklauso Lietuvos olimpiniui sporto centrui.

2013–2014 m. rekonstruotas: atnaujinti bėgimo takai, šuolių ir metimų sektoriai, kėdės tribūnose, renovuotas administracinis pastatas, rūbinės, įrengti inžineriniai tinklai. Darbų kaina – 3,5 mln. Lt.

## Finalai

## Šaltiniai
Molly Smitten-Downes

**Molly Alice Smitten-Downes** (žinoma kaip **Molly**; g. 1985 m. balandžio 2 d.) – britų dainininkė, dainų autorė. Transliuotojo BBC pasirinkta atstovauti Jungtinei Karalystei 2014 m. Eurovizijos konkurse, kuris vyko gegužės 10 dieną Kopenhagoje, Danijoje.

Mokėsi Leičesterio koledže ir Šiuolaikinės muzikos akademijoje Gildforde. Jos pirmasis solinis albumas „Fly Away with Me“ išleistas 2011 m.

## Diskografija

### Albumai
* 2011 – *Fly Away with Me*

### Singlai
* 2013 – Beneath the Lights (su Dream Beats)
* 2014 – Children of the Universe

## Išnašos


## Nuorodos

* Oficiali svetainė 

|-
Avilos provincija

**Avilos provincija** () – Ispanijos provincija, esanti šalies vakarų centrinėje dalyje, autonominės Kastilijos ir Leono srities pietuose. Pietuose ribojasi su Toledu ir Kaseresu, vakaruose su Salamanka, šiaurėje su Valjadolidu bei pietuose su Segovija ir Madridu. 2024 m. duomenimis, provincijoje gyveno 160 463 gyventojai. Administracinis centras – Avila.

## Geografija
Provincijos aukščiausias taškas – Almansoras (, taip pat žinomas kaip *Pico de Almanzor* ir *Moro Almanzor*) iškilęs 2592 m. Pagrindinės upės: Alberčė ir Tietaras, priklausančios Tacho upės baseinui, taip pat Tormesas, Trabankas ir Adacha Duero baseinui. Provincijos kalnuose yra sidabro, vario, geležies, švino ir anglies. XX a. pradžioje gavyba sustabdyta.

### Miestai

Didžiausi provincijos miestai (2023 m.):
* Avila – 57,0 tūkst. gyv.
* Arevalas – 7,7
* Arenas de San Pedras – 5,6
* Las Navas del Markesas – 5,2
* Sotilijo de la Adrada – 4,7
* Kandeleda – 4,1

## Šaltiniai
No Theatre

**No Theatre** – teatro judėjimas, 2009 m. įkurtas Gintaro Varno vadovaujamo Lietuvos muzikos ir teatro akademijos kurso studentų. Judėjimui vadovauja Vidas Bareikis. 2012 m. judėjimas tapo „Menų spaustuvės“ ilgalaikiu rezidentu.

## Aktoriai
* Eglė Špokaitė
* Ainis Storpirštis
* Dovydas Stončius
* Vainius Sodeika
* Vidas Bareikis
* Marius Repšys
* D. Miniotas
* Jurga Šeduikytė
* A. Vilutytė
* Elzė Gudavičiūtė
* Emilija Latėnaitė-Bieliauskienė
* Indrė Lencevičiūtė

## Spektakliai
* „No concert“, 2009 m.
* „Mr. Fluxus arba Šarlatanai?“
* „Telefonų knyga“, 2011 m.
* „Nematomi monstrai“, 2013 m.
* „Kovos klubas“, 2013 m.

## Šaltiniai
Jessica Garlick

**Jessica Garlick** (g. 1981 m. Derbyje, Derbišyre, Anglijoje) – Velso pop dainininkė, šiuo metu gyvenanti Kidvelyje (*Kidwelly*).

2001 metais ji buvo viena iš talentų šou „Pop Idol“ finalininkių. Kiek vėliau BBC išrinko ją atstovauti Jungtinei Karalystei 2001 m. Eurovizijos konkurse Taline su daina „Come Back“. Konkurse su Estijos atstove Sahlene pasidalijo trečią vietą, tai geriausias rezultatas nuo 1998 metų.

## Diskografija
* 2002 – Come Back

## Išnašos


## Nuorodos
* Jessica Garlick - „Come Back“ (video)

|-
Pelkinis lakišius

**Pelkinis lakišius** (*Bidens cernua*) – astrinių (*Asteraceae*) šeimos lakišių (*Bidens*) genties žolinis augalas. Lietuvoje dar žinomas kaip **dviražis lakišius**, **titilija**. Natūraliai paplitęs Eurazijoje ir Šiaurės Amerikoje. Dažnas visoje Lietuvoje.

Nuo vaisių dyglių kilęs augalo lotyniškas pavadinimas. Lotyniškai *bis* – dusyk, *dens* – dantis; akuotai lyg dantys.

## Ekologija

Auga pagrioviuose, paupiuose, paežerėse, pakrantėse, pelkių pakraščiuose, pakrančių krūmuose. Alpėse auga nuo 800 m aukščio.

## Biologija
Tai vienmetis, 15-100 cm aukščio, gelsvai žalias žolinis augalas. Šaknis nedidelė, labai išsišakojusi. Stiebas status, beveik nuo pamato šakotas, raudonai rudas, plikas arba šiek tiek plaukuotas. Šakos priešinės. Lapai taip pat priešiniai, lancetiški, bekočiai, stambiai nelygiai dantyti, 5-10 cm ilgio.

Žydi nuo gegužės iki rugsėjo mėnesio. Graižai nulinkę, stambūs, iki 1,5 cm skersmens, apgaubti dvieile daugialape skraiste. Jie išsidėstę po 1-3 šakų galuose ir viršūninių lapų pažastyse. Išoriniai skraistlapiai 5-9, žoliniai, žali, vidiniai kiaušiniški, rudai geltoni, per vidurį rudu arba juodu ruožu, kraštai plėneliniai, vienodo ilgio su žiedais. Žiedai purvinai geltoni, piltuviškai vamzdiški, dvilytiški. Kraštiniai žiedai liežuviški, belyčiai. Kuokeliai penki. Vaisiai pleistiški, iš šonų suploti, tribriauniai, geltonai rudi, 6–8 mm ilgio, viršūnėje keturi dygliai. Vienas augalas užaugina iki 250 vaisių, juos išnešioja gyvuliai, žvėrys, paukščiai ir žmonės. Augalas diploidinis, 2n = 24.

## Naudojimas
Pelkinis lakišius naudojamas kaip vaistinis augalas. Jo nuoviro vonios tinka nuo įvairių išbėrimų ir vočių.


Bidens cernua.jpeg|Žiedas
Bidenscernua.jpg|Sėklos
Bidens cernua Herbar.jpg|Herbariumas


## Nuorodos
* Pelkinio lakišio mokslinis lotynų kalba pavadinimas ir sinonimai per theplantlist.org  (anglų k.)''
* Bidens cernua Nature Gate (anglų k.)

## Literatūra

* Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 122 p.
* Enciklopedinė miško knyga, Gediminas Isokas, Vilnius, Mintis, 2001, 328–329 p. ISBN 5-417-00831-1
Yaga gathering

**„Yaga Gathering“** – Lietuvoje, Varėnos rajone, Ežeraičio miške prie Spenglos ežero vykstantis tarptautinis muzikos, menų ir alternatyvaus gyvenimo būdo festivalis.

Renginyje veikia dvi muzikinės scenos, amatų bei sveikatingumo erdvės. Festivalio metu pasirodo didžėjai, elektroninės muzikos atlikėjai bei gyvo garso grupės, vyksta įvairūs pasirodymai, meno parodos, edukaciniai bei sveikatingumo užsiėmimai, veikia vaikų darželis. Didžioji dalis atlikėjų atvyksta iš užsienio. Kasmet festivalyje dalyvauja per 100 atlikėjų iš daugiau 20 šalių. Itin didelis dėmesys skiriamas festivalio erdvės apipavidalinimui, inovatyvioms vaizdo instaliacijoms, žemės menui. Stengiamasi naudoti ekologiškas medžiagas. Festivalis pasižymi visišku prekių ženklų nebuvimu.

## Istorija

Festivalio „Yaga Gathering“ istorija prasideda 2003 m., kai įvyko pirmasis, **„Šambala“** festivalis. Žodis „Šambala“ reiškia mitinę karalystę, esančią kažkur Himalajų kalnuose. Toks pavadinimas buvo parinktas, nes atspindėjo festivalio koncepciją – apie jį žinojo tik keli šimtai žmonių, jis nebuvo plačiai viešinamas. Vėliau „Šambala“ įvyko 2005 m. ir 2006 m.
Nuo 2007 m. festivalis pakeitė pavadinimą į „Yaga gathering“. „Yaga“ () išvertus iš sanskrito kalbos reiškia aukojimo, dovanojimo apeigą. Pavadinimas simbolizuoja dvasinį atgimimą. Pirmieji festivaliai vyko kas antrus metus, o nuo 2011 m. pradėti rengti kasmet.

## Nuorodos

* 
* „Yaga Gathering“ Facebook
* „Yaga Gathering“ Youtube
Elektroninis teodolitas

**Elektroninis teodolitas** – šiuolaikinis prietaisas, skirtas matuoti arba atidėti horizontaliesiems ir vertikaliesiems kampams. Jo pirmtakas yra mechaninis teodolitas.

Nuo XX a. šeštojo dešimtmečio pradėta bandyti automatizuoti kampų matavimo ir registravimo procesą. Žengti pirmieji žingsniai kuriant kodinius teodolitus. Visgi 7-tame ir 8-tame dešimtmečiais šie prietaisai dar nebuvo paplitę dėl jų didelės apimties ir masės bei aukštos kainos.

Besivystant elektroninės tacheometrijos metodams, tobulėjo elektroniniams tacheometrams taikomi skaitmeniniai teodolitai. Yra keletas automatinio kampų atskaitymo sprendimo būdų: fotografinis, elektrinis-mechaninis, dinaminis, analoginis-skaitmeninis, fotoelektrinis (*inkrementinis*). Svarbiausias elektroninių teodolitų skiriamasis požymis – kampų matavimo keitiklio tipas. Pagal konstrukciją keitikliai dalijami į dvi grupes: kampo tiesioginio keitimo į kodą ir tarpinio analoginio signalo, proporcingo kampo reikšmei, diskretinio keitimo. Skaitmeninės kampo reikšmės gali būti gaunamos kaupiamaisiais arba poziciniais keitikliais.

Labiausiai paplitę kodiniai teodolitai, kurie pasižymi tuo, kad turi analoginį-skaitmeninį kampo į kodą keitiklį ir signalo apdorojimo sistemą. Stiklinis skritulys (*limbas*) sužymėtas tam tikra tvarka suderintais šviesių ir tamsių takelių ruoželiais (*kvantais*), praleidžiančiais arba sulaikančiais skleidžiamą šaltinio šviesą. Yra įvairių kodų tipų: natūrinis, dvejetainis, ciklinis, loginis, kombinuotas ir kiti. Informacija gali būti skaitoma iš visų eilučių kartu arba nuosekliai pagal kiekvieną eilutę.

Limbą skenuojant inkrementiniu metodu, poromis išdėstomi šviesos diodai ir fotodiodai, kurie fiksuoja šviesos pertrūkius. Signalai pakeičiami, nustatomas alidadės padėties pasikeitimą atitinkantis jų skaičius, ir parodomas indikatoriuje (*ekrane*). Jeigu rastriniame diske yra 20 000 padalų, alidadei pasisukus visą apskritimą (*400 gon*), sukuriama 20 000 impulsų, kurių kiekvienas atitinka 20 mgon. Tikslumas gali būti padidintas interpoliavimo būdu, vieną rastrinę struktūrą dengiant kita. Tada sukuriamas muarinis efektas ir padidinama keitiklio skiriamoji geba.

Esant dinaminiam limbo skleidimo metodui, šviesiais ir tamsiais ruoželiais sužymėtas stiklinis skritulys sukasi tolygiu keleto apsisukimų per sekundę greičiu. Skenavimo įtaisais, įrengtais diametraliai priešingose limbo dalyse, atskaita skleidžiama taip pat panaudojant šviesos ir fotodiodus, įrengtus poromis abiejose skritulio pusėse. Šviesūs ir tamsūs skritulio elementai sukuria fotodiode signalus, kurių skaičius registruojamas. Atskaitoma abiejose skritulio pusėse. Tokiu būdu pasiekiamas 0,1 - 0,3" tikslumas.
Henri Dès

**Henri Dès** (tikrasis vardas – *Henri Destraz*; g. 1940 m. Renane, Vo kantone, Šveicarijoje) – šveicarų dainininkas ir dainų autorius, labai populiarus prancūziškai kalbančiose šalyse. 1970 m. išleido pirmąjį albumą „Retour“.

1969 metais su daina „Maria Consuella“ laimėjo Sopoto dainų festivalį.

Jis atstovavo Šveicarijai 1970 m. Eurovizijoje su daina „Retour“. Ten atlikėjas užėmė ketvirtą vietą. Henri taip pat liko ketvirtas Šveicarijos nacionaliniame finale į 1976 m. Euroviziją su daina „C’est pour la vie“.

## Diskografija
* 1970 – *Retour*
* 1974 – *Quand on revient d’ailleurs*
* 1977 – *Cache-cache*
* 1978 – *Si c'était moi?*
* 1979 – *La Petite Charlotte*
* 1980 – *Flagada*
* 1982 – *L'âne blanc*
* 1984 – *Dessin fou*
* 1985 – *Les Trésors de Notre Enfance Vol. 1*
* 1986 – *Le Beau Tambour*
* 1988 – *La Glace au citron*
* 1989 – *Olympia 1989*
* 1991 – *Les Bêtises*
* 1993 – *Le crocodile*
* 1994 – *Olympia 94*
* 1995 – *Far West*
* 1996 – *Olympia 1996*
* 1997 – *On ne peut (pas) tout dire*
* 1998 – *Olympia 98*
* 1999 – *Du soleil*
* 2000 – *Olympia 2000*
* 2001 – *C’est le père Noël*
* 2002 – *Comme des géants*
* 2003 – *Olympia 2003*
* 2005 – *Polissongs*
* 2006 – *Olympia 2006*
* 2007 – *Gâteau*
* 2008 – *L’Hirondelle et le Papillon*
* 2009 – *Olympia 2009*
* 2011 – *Tout Simplement*
* 2012 – *Abracadabra*
* 2012 – *En 25 chansons*

## Nuorodos

* Oficiali svetainė

|-
Varšuvos Šopeno oro uostas

**Varšuvos Šopeno oro uostas** (IATA – **WAW**, ICAO – **EPWA**) – didžiausias Lenkijos oro uostas, aptarnaujantis sostinę Varšuvą. Šis oro uostas aptarnauja apie 40 procentų visų šalies keleivių.

Varšuvos Šopeno oro uostas įvykdo apie 300 reguliarių skrydžių kasdien bei augantį skaičių užsakomųjų skrydžių. 2001 m. oro uostas buvo pavadintas lenkų pianisto ir kompozitoriaus Frederiko Šopeno, gyvenusio Varšuvoje, garbei.

2013 m. lapkričio 25 d. pirmą kartą oro uosto istorijoje buvo aptarnautas 10-milijoninis keleivis per vienerius metus.

Dviejų pakilimo takų konfigūracija leidžia per valandą aptarnauti 34 skrydžius.

## Šaltiniai
Robert Alan Dahl

**Robertas Alanas Dalas** (1915 m. gruodžio 17 d. – 2014 m. vasario 5 d.) – JAV politologas, Jeilio universiteto profesorius, vienas įtakingiausių XX a. antros pusės politologų. Labiausiai žinomas dėl demokratijos (piliečių vaidmens valstybės valdyme, jų galios, galimybės pasipriešinti socialinei kontrolei) tyrinėjimų; yra plačiai naudojamo termino „poliarchija“ autorius. Per savo gyvenimą parašė kelias dešimtis knygų.

## Biografija

Robert Dahl gimė Invudo mieste, Ajovos valstijoje. Įstojo į Jeilio universitetą, jame apsigynė daktaro laipsnį. Nuo pat pradžių daug dėmesio skyrė galios sąvokai, jos teoriniams ir praktiniams tyrinėjimams. 1956 m. knygoje *A Preface to Democratic Theory* pristatė poliarchijos terminą, kuriuo įvardino daugelio žmonių, aiškaus galios centro neturinčią valdžią. Vėliau jį išplėtojo kituose darbuose. 1961 m. išleido vieną žymiausių savo knygų *Who Governs?*, nagrinėjančią interesų grupių sąveiką JAV. Savo knygose taip pat gilinosi į konsensuso, politinio aktyvumo, socialinės atskirties ir ekonominio išsivystymo įtakos demokratijai bei kitus klausimus.

Dahl visą gyvenimą dirbo Jeilio universitete, turėjo aukščiausią jame suteikiamą „Sterlingo profesoriaus“ laipsnį. 1995 m. gavo Juhano Šitės premiją už pasiekimus politikos moksluose.

## Bibliografija

*1953 - *Politics, Economics, and Welfare* (kartu su Charles E. Lindblom)
*1956 - *A Preface to Democratic Theory*
*1957 - *Decision-Making in a Democracy: The Supreme Court as a National Policy-Maker*
*1960 - *Social science research on business: product and potential*
*1961 - *Who Governs?: Democracy and Power in an American City*
*1963 - *Modern Political Analysis*
*1966 - *Political oppositions in Western Democracies*
*1968 - *Pluralist democracy in the United States : conflict and consent*
*1970 - *After the Revolution? : Authority in a good society*
*1971 - *Polyarchy: Participation and Opposition*
*1973 - *Size and Democracy* (kartu su Edward R. Tufte)
*1983 - *Dilemmas of Pluralist Democracy: Autonomy vs. Control*
*1985 - *A Preface to Economic Democracy*
*1985 - *Controlling Nuclear Weapons: Democracy versus Guardianship*
*1989 - *Democracy and Its Critics*
*1997 - *Toward Democracy - a Journey: Reflections, 1940-1997*
*1998 - *On Democracy*
*2002 - *How Democratic Is the American Constitution?*
*2003 - *The Democracy Sourcebook.*
*2005 - *After The Gold Rush*
*2006 - *On Political Equality*

## Šaltiniai
Ishtar (grupė)

**Ishtar** – Belgijos (Flandrijos) liaudies muzikos grupė, kuri atstovavo Belgijai 2008 m. Eurovizijoje su daina „O Julissi“, atliekamą įsivaizduojama kalba. Jie varžėsi pirmajame Eurovizijos pusfinalyje 2008 m. gegužės 20 d.

Grupė atlieka dainas anglų, prancūzų, vokiečių ir olandų kalbomis.

## Grupės nariai
* Soetkin Baptist
* Michel Vangheluwe
* Ann Vandaele
* Marleen Vandaele
* Els Vandaele
* Hans Vandaele
* Lode Cartrysse
* Frank Markey
* Korneel Taeckens
* Karel Vercruysse

## Diskografija
* 2005: Troub’amour
* 2008: O juillis
* 2011: Tussen Donker en Licht

## Nuorodos

* Oficiali svetainė

|-
Maria Gaetana Agnesi

**Maria Gaetana Agnesi** (g. 1718 m. gegužės 16 d. – m. 1799 m. sausio 9 d.) – Italijos matematikė ir filosofė.
M. G. Agnesi parašė pirmąją knygą, kurioje diskutuojama apie diferencialų ir integralų skaičiavimus. Ji taip pat buvo Bolonijos universiteto garbės narė.

Sulaukusi tik devynerių metų matematikė skelbė mokslinius straipsnius. Be gimtosios italų kalbos, M. G. Agnesi dar kalbėjo graikiškai, vokiškai, prancūziškai, ispaniškai ir hebrajiškai.

Paskutinius savo gyvenimo dešimtmečius A. G. Agnesi praleido studijuodama teologiją ir vykdydama labdaringą veiklą. Labdaringa veikla vėliau išsiplėtė, kadangi ji savo namuose įsteigė ligoninę, kurioje gydė vargšus.

Sesuo Maria Teresa Agnesi Pinottini – Italijos klavesinininkė bei kompozitorė.

## Agnesi ragana
Knygoje „Instituzioni analitiche“ M. G. Agnesi aprašė kubinę funkciją, kurią 1703 m. pirmasis įvedė Luigi Guido Grandi. Tiek Agnesi, tiek Grandi apibūdino šią kreivę kaip „versiera“ (liet. besisukančią).
Pavadinimas Agnesės ragana atsirado kiek vėliau, vertėjui John Colson neteisingai į anglų kalbą perskaičius žodį *la versiera* kaip *l’avversiera* itališkai reiškiantį *ragana*.

## Šaltiniai
Brineichas

**Бринейх** () – senovės šiaurės britų karalystė, buvusi šiuolaikinių Nortumberlendo ir Daremo grafysčių teritorijose ir susikūrusi apie 420 metus, po Koelio Senojo žemių padalinimo. Sostinė buvo Din Gire (, dab. Bamboro).

## Istorija
420 metais, po Ebrauko karaliaus Koelio Senojo mirties, jo valdos buvo padalintos tarp sūnų: Keneu gavo Ebrauką, o Garbonkanui atiteko Brineichas. Į šiaurę nuo Brineicho buvo išsidėstęs Gododinas, vakaruose – Stratklaidas, o pietuose – Ebrauko karalystės valdos.

Brineichui, esant sąjungoje su Gododinu ir Starklaidu, V–VI amžiuose teko kariauti prieš piktus. 547 metais į Brineicho teritoriją išlipo anglai, vadovaujami Idos. Tuo metu Brineicho karaliumi buvo Kingaras, kuris mirė apie 550-us metus. Jį Pakeitė Morkantas I. 559 metais Ida ir Ifa mirė: galimas daiktas, kad vyko mūšis, kuriame, kaip žinoma, vietiniai britai atkakliai priešinosi anglams-užkariautojams. Po keliolikos metų Dinas Giras buvo užgrobtas berniciečių karaliaus Glapos, o valdant jo broliui Adai, anglams pavyko pilnai užgrobti Brineichą, kurio valdovas – Morkantas I – bėgo į šiaurę į Gododiną, kur netrukus tapo karaliumi.

## Valdovas
* Garbonkianas (420–460)
* Dinvaulas (460–510)
* Branas (510–)
* Kingaras (510–)
* Morkantas I (iki 547 metų)

## Nuorodos
* Бринейх 

## Literatūra
* Beda. Церковная история народа англов.
* Jackson, Kenneth H. (1953). *Language and History in Early Britain*. Edinburgh University Press.
* Jackson, Kenneth H. (1969). *The Gododdin: The Oldest Scottish poem*. Edinburgh: Edinburgh University Press.
* Koch, John T. (1997). *The Gododdin of Aneurin: Text and context from Dark-Age North Britain*. Cardiff: University of Wales Press. ISBN 0-7083-1374-4
* Rollason, David W. (2003). *Northumbria, 500–1100: Creation and Destruction of a Kingdom*. Cambridge. ISBN 0521813352.
* Alcock, Leslie, *Kings and Warriors, Craftsmen and Priests in Northern Britain AD 550–850.* Society of Antiquaries of Scotland, Edinburgh, 2003. ISBN 0-903903-24-5
* Alcock, Leslie, *Arthur’s Britain: History and Archaeology, AD 367–634.* Penguin, London, 1989. ISBN 0-14-139069-7
* Higham, N.J., *The Kingdom of Northumbria AD 350–1100.* Sutton, Stroud, 1993. ISBN 0-86299-730-5
* Lowe, Chris, *The Making of Scotland: Angels, Fools and Tyrants: Britons and Angles in Southern Scotland.* Canongate, Edinburgh, 1999. ISBN 978-0862418755
* Morris, John, *The Age of Arthur.* Weidenfeld & Nicolson, London, 1973. ISBN 0-297-17601-3
* Ziegler, Michelle. «The Politics of Exile in Early Northumbria.» *The Heroic Age* 2 (1999). Online.
Paežerių vėjo malūnas

**Paežerių vėjo malūnas** – vėjo malūnas, stūksantis Paežeriuose, Šeduvos sen., prie kelio , Radviliškio rajone.

Vėjo malūnas su technologine įranga nuo 1997 m. įtrauktas į LR Kultūros vertybių registrą (unik. kodas ). Jis tvirtai įaugęs į Šeduvos krašto ūkio ir kaimo pramonės istoriją. Pats malūno pastatas ir jo aplinka išliko nepakitusios išvaizdos. Šiuo metu Šiaulių regione veikia du vėjo malūnai – Kleboniškių ir Paežerių.

Malūnas yra privatus, naudojamas pagal paskirtį – ūkinėms reikmės. Sutarus su savininku, galima apžiūrėti, susipažinti su malūnininko darbu. Jame malama naudojant elektros energiją, pora kartų per mėnesį. Iš viso sumalama apie 1 toną grūdų, tačiau su turima įranga malūnas būtų pajėgus per dieną sumalti iki 20 tonų. Jame išlikusi visa senoji technologinė įranga. Šiuo metu yra nulūžęs vienas sparnas, tačiau atlikus nedidelį sparnų remontą, malūnas galėtų veikti naudodamas vėjo jėgą.

Paežerių vėjo malūnas medinis, kepurinio tipo, akmenų mūro pamatais. Jis aštuonkampis, trijų aukštų. Jo kepurė aštuonkampė, su piramidės formos stogu. Kepurės pasukimo mechanizmas išorinis. Viduje yra išlikusi veikianti malimo įranga. Nepakitusi ir autentiška malūno aplinka – jis stovi ant kalniuko, prie kelio, arti nėra modernių statinių, nuo kalniuko atsiveria plati apylinkių panorama. Prie malūno išlikusi buvusi malūnininko sodyba.

## Istorija

Paežerių vėjo malūnas yra 1890 m. statybos. Sovietiniais metais buvo nacionalizuotas. Buvo malama visą sovietmečio laikotarpį. Paskutinį kartą malūnas remontuotas 2002 m. Tada buvo naujai apkaltos sienos.

## Šaltiniai

## Nuorodos

* Paežerių vėjo malūnas 
* Lietuvos vėjo malūnai 
* Malūnų kelias
Dirvinis bobramunis

**Dirvinis bobramunis** (*Anthemis arvensis*) – astrinių (*Asteraceae*) šeimos bobramunių (*Anthemis*) genties augalas. Natūraliai paplitęs Europoje, Kaukaze, vakarų Azijoje, Šiaurės Afrikoje ir Makaronezijoje. Gana dažnas visoje Lietuvoje, retesnis šiaurinėje dalyje.

## Ekologija
Auga laukuose, daržuose, šiukšlynuose, šlaituose, pakelėse, ariamoje žemėje. Šviesomėgis. Mėgsta nekalkingą, rūgštų dirvožemį, sausesnes vietas. Piktžolė.

## Biologija

Tai vienmetis, pilkšvas, apaugęs prigludusiais plaukeliais, 10-50 cm aukščio augalas. Stiebas gana tvirtas, išsišakojęs. Lapai pražanginiai, pailgi, dukart plunksniškai suskaldyti, pagrindinė lapo gysla dantyta, sparnuota.

Graižai 2-3 cm skersmens, ant ilgų žiedynkočių. pavieniai graižai šakų viršūnėse. Skraistė plaukuota, dvieilė. Žiedynsostis kūgiškas, korėtas, apaugęs lancetiškais, dygliškais žvyneliais. Žiedai dvejopi: kraštiniai liežuviški, balti, dažniausiai nevaisingi, viduriniai vamzdiški, geltoni, dvilyčiai, jų gausu. Kuokeliai penki.

Žydi birželio-spalio mėnesiais. Vaisiai – nupjautos piramidės formos, keturbriauniai, šiurkštūs, pilkai geltoni lukštavaisiai; kraštiniai stambesni už vidurinius. Vienas augalas subrandina 4400-30000 sėklų.

Gana reta forma *monocephala* – stiebas nešakotas, status, prie jo prigludę lapai. Graižas vienas, viršūninis.

## Porūšiai

Yra išskiriami keturi porūšiai ir du varietetai (Gali būti, kad tai sinonimai):
* *Anthemis arvensis subsp. arvensis*
* *Anthemis arvensis subsp. cyllenea* (Halácsy) R.Fern.
* *Anthemis arvensis subsp. incrassata* (Loisel.) Nyman
* *Anthemis arvensis subsp. sphacelata* (C. Presl) R. Fern.
* *Anthemis arvensis var. agrestis* (Wallr.) DC.
* *Anthemis arvensis var. arvensis*

## Naudojimas
Antžeminėje dalyje yra gydomųjų medžiagų. Liaudies medicinoje naudojami žiedynai, iš jų gaminami preparatai, skirti geltligės, migrenos ir kepenų ligų gydymui. Arbata tonizuoja virškinamojo trakto darbą.

Dirvinis bobramunis darželiuose auginamas kaip dekoratyvinis augalas.


Anthemis_arvensis_W.jpg|Žiedo skerspjūvis
Anthemis_arvensis2_W.jpg|Lapai
Anthemis_arvensis_seed.jpg|Sėklos


## Nuorodos
* Dirvinio bobramunio mokslinis lotynų kalba pavadinimas ir sinonimai per theplantlist.org  (anglų k.)''
* Anthemis arvensis Nature Gate (anglų k.)
* Anthemis arvensis Missouri Plants  (anglų k.)

## Literatūra
* Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 126 p.

## Išnašos
Radvilonių dvaras

**Radvilonių dvaras** – dvaro sodyba, išlikusi Radviloniuose, Radviliškio rajone, prie kelio . 

1992 m. dvaras buvo įrašytas į Kultūros vertybių registrą. 

Radvilonių dvaro ansamblį sudarė rūmai ir per 16 sodybos pastatų, kurių dauguma išlikę, bet yra apverktinos būklės. Dvaro klasikiniai rūmai statyti XVIII a. pab. – XIX a. pr. Parko landšaftas, želdiniai, Šakos upelis sužaloti melioratorių, kapinių koplyčia ir pačios kapinės sunyko. Radvilonių dvaro sodybai 1989 m. spalio 18 d. aktu nustatytos architektūros ansamblio teritorijos ir saugomo gamtinio landšafto zonos ribos. Parko teritorija užima 13,4 ha, saugomo gamtinio landšafto zona – 2,4 ha. 1991  m. gruodžio 23 d. KPC raštu Nr. 246 buvusiai
Radvilonių dvaro sodybai suteiktas Kultūros paminklo statusas.

## Istorija

Radvilonių dvaro istorija, kiek siekia rašytinės žinios, nuo 1789 m. yra susijusi su vokiečių kilmės baronų fon Ropų gimine. Šio dvaro žemės dabartinėje Alksnupių apylinkėje XVI a. buvo Šeduvos seniūnijos, o vėliau – XVIII a. pabaigoje – Šeduvos grafystės valdose. Ropų giminė iki pat XX a. vidurio šiame regione valdė daugelį dvarų, kurių vienas didžiausių buvo Pakruojyje.

Teodoro fon Ropo įpėdiniams pasidalijus atskirus dvarus, XIX a. pr. Radviloniai tapo vienos iš Ropų giminės atžalų šeimos atskira rezidencija. XIX a. viduryje Radvilonius valdė Adolfas fon Ropas, vėliau – Fridrichas fon Ropas, o nuo 1906 m. – jo sūnus Alfredas Fridrichas, kuris mirė 1919 m. Po jo mirties Radvilonių dvaras, kurį sudarė virš 1000 ha žemės, buvo padalintas žmonai ir vaikams. Po 1921 m. turto padalijimo Radvilonių dvaras turėjo 766,216 ha žemės. 1923 m. žemės reformos metu dalis šių žemių buvo paimta į žemės fondą naujakuriams aprūpinti. Radvilonių dvarui liko 185,55 ha. 1941 m. Radvilonių dvaro sodyba buvo nacionalizuota. Ropai, nors ir turėjo Lietuvos pilietybę, repatrijavo į Vokietiją. 

Po Antrojo pasaulinio karo dvare įsikūrė „Draugo“ kolūkis. Atkūrus Lietuvos nepriklausomybę dvaro sodybos pastatai ir jų grupės išparduoti pajininkams (skirtingiems savininkams). Iš tokių šeimininkų 2006 m. pagrindinį dvaro pastatą su oficina įsigijo Irena Rainčė.

Dvare veikia UAB „Radvilonių dvaro amatinė“, įkurta 2011 m.

## Šaltiniai

## Nuorodos

* Sąrašas:Lietuvos dvarai 
* Apie Radvilonių dvarą
* Keturios moterys ryžosi prikelti dvarą 
* Lietuvos dvarų duomenų bazė
Arbeitsgemeinschaft der Memellandkreise

**Arbeitsgemeinschaft der Memellandkreise** **(AdM)** ( arba *"Klaipėdos krašto darbo draugija"*) – įkurta 1948 m. Vakarų Vokietijoje (Hamburge), ši organizacija vienija 1944 m. bei vėliau pasitraukusius per Rytų Prūsijos evakuaciją iš Klaipėdos krašto (vok. *Memelland*) gyventojus (mėmelenderius) bei jų palikuonius. Įkurėja – Erika Janzen-Rock. Pagal 2008 m. duomenis, darbo grupei priklausė dar 12 vietinių grupelių, 3 vietinės bendrijos Vokietijoje bei 2 grupės iš dabartinio Klaipėdos krašto.

AdM grupės pagrindiniai tikslai: 
# ryšių palaikymas su Tėvyne;
# buvusių Klaipėdos krašto gyventojų dokumentų rinkimas bei archyvavimas.
## AdM grupės iniciatyvos ir darbai
Žemiau nurodytas nepilnas sąrašas AdM darbų:
* aukų rinkimas viso Klaipėdos krašto bažnyčių restauravimui;
* 1989 m. – Taravos Anikės skulptūra Teatro aikštėje;
* 1992 m. – „Memelenderių akmuo“ su užrašu lietuvių ir vokiečių kalbomis (paminklas Klaipėdos miesto piliečių, palaidotų iki 1944 m. rudens, atminimui);
* 2002 m. – skulptūra „Atsisveikinimas su Tėvyne“ (Priestočio g. prie Traukinių stoties), kuri įkūnija išeivių iš Rytų Prūsijos pasitraukimą iš gimtinės, prasidėjusį 1944 m. (Skulptoriai Leo ir Renatė Janišovskiai iš Štainfurto);
* 2011 m. – AdM archyvo (5 tonos) perdavimas I. Simonaitytės bibliotekai;
* nuo 2012 m. – parodų serija „Kai Klaipėda Memeliu vadinos…“.

## AdM archyvas
„Klaipėdos krašto darbo grupės archyvas“ (AdM archyvas) – be abejo, didžiausias ir vertingiausias AdM grupės pastangų vaisius. Tai daugiausia dokumentai iš privačių kolekcijų, kuriuos sugebėjo išsaugoti itin sunkiomis aplinkybėmis besitraukiant iš Klaipėdos, gyventojai bei jų palikuonys. Nuo 2011 m. AdM archyvas yra perduotas ir saugomas Klaipėdos apskrities viešojoje Ievos Simonaitytės bibliotekoje. Archyvas ir toliau nuolat pildomas bei tvarkomas.

Eksponatų kilmės laiko tarpas: nuo XIX a. vidurio – iki 1944 m.

Eksponatų rinkimo laikas: nuo 1948 m. – iki 2011 m. (63 metai).

Apytikslis bendras archyvo svoris: 5 tonos.

###### AdM archyvą sudaro:
* apie 1600 knygų (tarp jų – ypač vertinga Liudviko Rėzos versta Biblija (1816 m.) su jo paties prakalba);
* 600 dokumentų segtuvų (Klaipėdos krašto periodinių leidiniai, prisiminimai, rankraščiai, ataskaitos, pažymėjimai, metraščiai, Klaipėdos krašto pinigai, afišos ir kt.);
* apie 150 įvairių paveikslų originalų ir kopijų (tarp jų – Gustav Boese, Hans Kallmayer, Max Pechstein darbai);
* seni žemėlapiai ir Memelio planai (įskaitant ypatingą faksimilę iš Vatikano bibliotekos – 1448 m. žemėlapį, kuriame, manoma, pirmą kartą pažymėtas Memelio miestas);
* nuotraukos, atvirukai, pašto ženklai, negatyvai ir skaidrės, filmai, stiklo negatyvai.
## Šaltiniai


## Nuorodos
* Arbeitsgemeinschaft der Memellandkreise e.V. (vok.) – oficiali svetainė.
* „Kai Klaipėda Memeliu vadinos“…  (Parodų ciklas iš AdM archyvo.)
* Kraniauskaitė, Jolita. Gerdas Milkeraitis: "Kasmet pasivaikštau vaikystės takais". // Dienraštis „Vakarų ekspresas“, 2003-07-12. (Žiūrėta 2014-05-18.)
Europos Sąjungos šachmatų čempionatas

**Europos Sąjungos šachmatų čempionatas** – atviras Europos Sąjungos valstybių šachmatų federacijos narių individualus čempionatas. Atskirais atvejais, rengėjų nuožiūra, buvo leidžiama žaisti ir svečiams iš kitų valstybių.
Dalyvių skaičius ir reitingas buvo neribojamas. Jį organizuodavo Europos šachmatų sąjunga (ECU). Po 2010 m. turnyro čempionatai nevyko.

## Istorija
Graikijos šachmatų federacija, suderinusi su Europos Sąjunga, Atėnų savivaldybe, FIDE, stipriausių Graikijos žaidėjų asociacija ir Europos Sąjungos šalių šachmatų federacijomis organizavo Europos šachmatų forumą ir 1-ą Europos Sąjungos šalių individualų vyrų ir moterų šachmatų čempionatą. Tai buvo greitųjų šachmatų (po 30 min.) čempionatai. Vyrų ir moterų turnyrai vyko ratų sistema 1997 m. lapkričio 21-23 d. Atėnuose. Vyrų turnyrą (VIII kategorijos), kuriame dalyvavo žaidėjai iš 14 valstybių laimėjo Švedijos didmeistris Ulfas Andersenas (10,5 iš 13), moterų (irgi 14 valst.) – Berend Elvira iš Liuksemburgo (11,5 iš 13).

Po to buvo 8 metų pertrauka. Čempionatas vėl pradėtas rengti, bet jau šveicariškąja sistema ir su klasikine laiko kontrole 2005 m. Korke, kuris tuo metu buvo Europos kultūros sostinė. Po to vyko iš eilės 2005 m., 2006 m., 2007 m., 2008 m. čempionatai.

Ispanijos šachmatų federacijai atsiėmus paraišką, 2009 m., turėjęs Alikantėje vykti čempionatas neįvyko. 2010 m. čempionatas buvo surengtas Arviere, (Aostos slėnis), kuriame dalyvavo 45 žaidėjai tik iš 10 federacijų – dauguma jų – iš Italijos
.

Po šio turnyro, Europos šachmatų sąjungos skelbti raginimai pasisiūlyti 2011, 2012, 2013 m. rengti ES čempionatą nesulaukė pasiūlymų nei iš vienos Europos Sąjungos šachmatų federacijos.

## Europos Sąjungos čempionatai

### Atvirasis ES čempionatas

### Lietuvos šachmatininkų pasirodymai
Lietuvos šachmatininkai Europos Sąjungos čempionatuose pradėjo dalyvauti nuo 2005 metų. Tais metais Viktorija Čmilytė moterų tarpe buvo geriausia.
2006 m. Šarūnas Šulskis laimėjo sidabro medalį, o Dagnė Čiukšytė buvo geriausia tarp moterų.

## Šaltiniai

## Nuorodos
* Europos Sąjungos čempionatas 2008